
R E F E R A T   D E   A P R O B A R E
privind aprobarea gestiunii directe ca modalitate de gestiune a serviciului public de transport local de persoane prin curse regulate desfășurat în aria teritorială de competență a Asociației de Dezvoltare Intercomunitară de
 Transport Public Local Zarand



Asigurarea unui serviciu de transport public de persoane eficient, sigur și accesibil constituie o obligație fundamentală a administrației publice locale, fiind un pilon central al mobilității urbane și al dezvoltării economice.
În conformitate cu prevederile  art. 3 alin. (2) din Legea nr. 51/2006 a serviciilor comunitare de utilităţi publice, republicată, cu modificările și completările ulterioare, interesul general al colectivității este prioritar. Municipiul Brad, în calitate de membru fondator al Asociației de Dezvoltare Intercomunitară (ADI) Transport Public Local Zarand, a optat pentru o strategie de dezvoltare integrată a transportului. Pentru operaționalizarea acestui serviciu, este imperativă stabilirea modalității de gestiune și desemnarea operatorului care va executa serviciul propriu-zis.
Conform prevederilor 16 din Legea nr. 92/2007 a serviciilor publice de transport persoane în unităţile administrativ-teritoriale, cu modificările și completările ulterioare: ”(1) Serviciile publice de transport local [...] se pot administra prin atribuirea acestora în următoarele modalităţi:
    a) gestiune directă; [...].
(2) Alegerea modalităţii de atribuire a serviciilor publice de transport local [...] se face, în condiţiile prezentei legi, precum şi ale <LLNK 12006    51 13 271   0 30>Legii nr. 51/2006, republicată, cu modificările şi completările ulterioare, prin hotărâre adoptată de consiliile locale, [...].
(3) Indiferent de modalitatea de atribuire adoptată, activităţile specifice serviciului public de transport local [...] se organizează şi se desfăşoară în conformitate cu prevederile regulamentelor serviciilor publice de transport local [...] elaborate de autorităţile locale de transport şi aprobate prin hotărâri ale consiliilor locale, [...], pe baza regulamentului-cadru al serviciului public de transport local şi judeţean, elaborat de autoritatea naţională de reglementare competentă.
(4) Atribuirea gestiunii serviciilor de transport se va realiza în conformitate cu prevederile procedurii-cadru privind atribuirea contractelor de delegare a gestiunii serviciilor publice de transport public local”.

Prezentul proiect de hotărâre propune gestiunea directă ca soluție optimă. Această alegere este fundamentată pe următoarele argumente juridice și economice:
- conform prevederilor art. 28 alin. (1) din Legea nr. 51/2006 a serviciilor comunitare de utilităţi publice, republicată, cu modificările și completările ulterioare, ”(1) Gestiunea directă este modalitatea de gestiune în care autorităţile deliberative şi executive, în numele unităţilor administrativ-teritoriale pe care le reprezintă, îşi asumă şi exercită nemijlocit toate competenţele şi responsabilităţile ce le revin potrivit legii cu privire la furnizarea/prestarea serviciilor de utilităţi publice, respectiv la administrarea, funcţionarea şi exploatarea sistemelor de utilităţi publice aferente acestora”. Această modalitate de gestiune permite Municipiului Brad să exercite un control riguros asupra calității serviciului, tarifelor și investițiilor, fără a depinde de interesele de profit ale unui operator privat;
- Societatea S.C. ZARAND BRAD TPL S.R.L. a fost înființată de către Consiliul Local special pentru acest scop. Fiind o societate cu capital integral public, aceasta îndeplinește criteriile de "operator intern" definite de Regulamentul (CE) nr. 1370/2007;
- potrivit prevederilor art. 28 alin. (2) din Legea nr. 51/2006 a serviciilor comunitare de utilităţi publice, republicată, cu modificările și completările ulterioare  și ale art. 22 alin. (2) din Legea nr. 92/2007 a serviciilor publice de transport persoane în unităţile administrativ-teritoriale, cu modificările și completările ulterioare, atribuirea către acest operator se face direct, eliminând astfel riscurile unor licitații publice prelungite sau contestate care ar putea bloca transportul local.
Adoptarea hotărârii nu este doar un act administrativ, ci și unul tehnic, bazat pe documentația prevăzută la art. 22 alin. (3) și alin. (4) din Legea nr. 51/2006 a serviciilor comunitare de utilităţi publice, republicată, cu modificările și completările ulterioare, respectiv:
- Studiul de oportunitate (Anexa 1 la proiectul de hotărâre) demonstrează că gestiunea directă oferă cel mai bun raport între costurile de operare și nivelul de subvenționare necesar pentru protejarea categoriilor sociale defavorizate;
- Caietul de sarcini și Regulamentul (Anexele 3 și 4 la proiectul de hotărâre) stabilesc standardele de performanță pe care operatorul este obligat să le respecte sub sancțiunea rezilierii.
Pentru o funcționare unitară la nivel regional, Municipiul Brad, în conformitate cu prevederile  art. 10 alin. (4) din Legea nr. 51/2006 a serviciilor comunitare de utilităţi publice, republicată, cu modificările și completările ulterioare, ”Unităţile administrativ-teritoriale pot mandata, în condiţiile legii, asociaţiile de dezvoltare intercomunitară având ca scop serviciile de utilităţi publice, prin hotărâri ale autorităţilor lor deliberative, să exercite, pe seama şi în numele lor, dreptul de a delega gestiunea serviciilor de utilităţi publice transferate în responsabilitatea asociaţiilor, inclusiv dreptul de a pune la dispoziţie sistemele de utilităţi publice aferente serviciilor de utilităţi publice transferate. În acest scop, hotărârile autorităţilor administraţiei publice locale privind mandatarea şi actele juridice de constituire a oricărei asociaţii trebuie să conţină prevederi detaliate şi complete privind condiţiile de exercitare de către aceasta a mandatului special încredinţat”, mandatează ADI Zarand să gestioneze contractul în numele său. Aceasta include: monitorizarea performanței operatorului, exercitarea controlului de autoritate tutelară (conform prevederilor art. 27 alin. (3) raportate la prevederile art. 10 alin. (5) din Legea nr. 51/2006 a serviciilor comunitare de utilităţi publice, republicată, cu modificările și completările ulterioare ”Prin excepţie de la prevederile alin. (2), pentru operatorii cărora li s-a delegat gestiunea serviciului de utilităţi publice, în baza unui contract de delegare a gestiunii încheiat cu o asociaţie de dezvoltare intercomunitară, atribuţiile de autoritate tutelară se exercită de către asociaţia de dezvoltare intercomunitară, în numele şi pe seama unităţilor administrativ-teritoriale.” ”(5) Unităţile administrativ-teritoriale pot mandata asociaţiile de dezvoltare intercomunitară având ca scop serviciile de utilităţi publice, în condiţiile stabilite prin actul constitutiv şi statutul asociaţiei, să exercite, în numele şi pe seama lor, atribuţiile, drepturile şi obligaţiile prevăzute la art. 8 alin. (3), art. 9 şi art. 22 alin. (3) şi (4), cu excepţia celor prevăzute la art. 8 alin. (3) lit. b)-d), f)-h) şi art. 9 alin. (1) lit. d). Exercitarea atribuţiilor, drepturilor şi obligaţiilor prevăzute la art. 8 alin. (3) lit. a), d^1), d^2), i)-k), art. 9 alin. (2) lit. g), art. 27, art. 29 alin. (2) şi art. 30 alin. (5) este condiţionată de primirea în prealabil a unui mandat special din partea autorităţilor deliberative ale unităţilor administrativ-teritoriale membre ale asociaţiei.”), asigurându-se că S.C. ZARAND BRAD TPL S.R.L. este administrată eficient și transparent.
Prin aprobarea acestui proiect, se garantează continuitatea serviciului, siguranța călătorilor prin utilizarea unei flote controlate public, stabilitatea tarifară, ajustările de preț fiind supuse aprobării Consiliului Local al Municipiului Brad, protejând astfel puterea de cumpărare a cetățenilor.
Această decizie reprezintă pasul final și necesar pentru ca Municipiul Brad să beneficieze de un sistem de transport modern, gestionat în interesul direct al locuitorilor săi.
În contextul celor de mai sus și ținând cont de prevederile legale invocate, în special corelarea dintre legislația națională (Legea nr. 51/2006 și Legea nr. 92/2007) și normele europene (Regulamentul nr. 1370/2007), am inițiat prezentul proiect de hotărâre prin care am propus aprobarea gestiunii directe ca modalitate de gestiune a serviciului public de transport local de persoane prin curse regulate desfășurat în aria teritorială de competență a Asociației de Dezvoltare Intercomunitară de Transport Public Local Zarand și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea propunerii mele prevederile art. 1 alin. (2) lit. h), art. 2 lit. a), lit. e), art. 3, art. 6, art. 8 alin. (1), alin. (3) lit. d), lit. d^1), lit. i), art. 9 alin. (1), art. 10 alin. (4), art. 22 alin. (1), alin. (2) lit. a), alin. (3), alin. (4), art. 23 alin. (1) lit. a), art. 24 alin. (1) lit. b), art. 27 și art. 28 alin. (1), alin. (2) lit. b), alin. (2^2) din Legea nr. 51/2006 a serviciilor comunitare de utilităţi publice, republicată, cu modificările și completările ulterioare, ale art. 1 alin. (4), alin. (6), art. 3, art. 4 alin. (1), alin. (1^1), art. 16 alin. (1), alin. (2), alin. (5), alin. (7), art. 17 alin. (1) lit. e), lit. g), lit. l), alin. (1^1), alin. (2), alin. (3), art. 20 alin. (6), alin. (7) lit. a), art. 21 alin. (1) lit. a), alin. (2), alin. (3), alin. (4), art. 22 alin. (1), alin. (2) lit. b), alin. 3 lit. b), art. 26 și art. 28 Legea nr. 92/2007 a serviciilor publice de transport persoane în unităţile administrativ teritoriale, actualizată, cu modificările și completările ulterioare, ale Regulamentului (CE) nr.1370/2007 al Parlamentului European și al Consiliului privind serviciile publice de transport feroviar și rutier de călători şi de abrogare a Regulamentelor (CEE) nr. 1191/69 şi nr. 1107/70 ale Consiliului, ale Ordinului nr. 131/1401/2019 privind documentele standard și contractul-cadru care vor fi utilizate în cadrul procedurilor de delegare a gestiunii serviciului public de transport de persoane în unitățile administrativ-teritoriale, realizat cu autobuze, troleibuze și/sau tramvaie, ale Ordinului nr. 972/2007 pentru aprobarea Regulamentului-cadru pentru efectuarea transportului public local și a Caietului de sarcini-cadru al serviciilor de transport public local, ale art. 10, art. 13, art. 75 alin. (1) lit. b), art. 84 alin. (1), alin. (3) - (5), art. 87 alin. (1), alin. (2) și alin. (5), art. 92, art. 105 alin. (1), art. 106, art. 129 alin.(1) și alin. (2) lit. d) și alin. (7) lit. k),  lit. n) și  lit. s) din O.U.G. nr. 57/2019 privind Codul administrativ, cu modificările și completările ulterioare, ale  Legii nr. 554/2004 a contenciosului administrativ, cu modificările și completările ulterioare, precum și ale Legii nr. 52/2003 privind transparența decizională în administrația publică, republicată, cu modificările și completările ulterioare.

